open-index/open-wikipedia-markdown huggingface dataset:
Dead Man Walkin’

**Dead Man Walkin** on Death Row Recordsin julkaisema albumi, joka sisältää Snoop Doggin vuosina 1993-1996 nauhoitettuja kappaleita. Albumi julkaistiin vuonna 2000 ja se saavutti 820 478 kappaleen myynnillä kultarajan. Parhaimmillaan albumi oli Billboard 200 -listalla sijalla 24.

## Kappalelista

#"May I" mukana Lil' Malik (Tuottanut Soopafly)
#"C-Walkin'" (Tuottanut Myrion and Big Hutch)
#"Head Doctor" mukana Raphael Saadiq & Swoop G (Tuottanut Kurt "Kobane" Couthon)
#"Hit Rocks" (Produced by DJ Pooh ja Snoop Doggy Dogg)
#"Tommy Boy" mukana Dat Nigga Daz (Tuottanut Dat Nigga Daz)
#"Change Gone Come" (Tuottanut L. T. Hutton, Soopafly ja Snoop Doggy Dogg)
#"Too Black"  (Tuottanut L. T. Hutton ja Snoop Doggy Dogg)
#"Gangsta Walk" mukana Tha Dogg Pound (Tuottanut Dat Nigga Daz)
#"County Blues" mukana Kevin Vernado (Tuottanut Big Hutch ja Dat Nigga Daz)
#"I Will Survive" mukana Kurupt, Techniec & Kevin Vernado (Tuottanut Soopafly)
#"My Favorite Color" mukana Big Hutch (Tuottanut Myrion ja Big Hutch)
#"Me and My Doggs" mukana Techniec (Tuottanut L. T. Hutton ja Snoop Doggy Dogg)

## Listasijoitukset
IFOR

**IFOR** (**Implementation Force**) oli Nato-johtoinen monikansallinen rauhanturvajoukko Bosnia ja Hertsegovinassa 20. joulukuuta 1995 - 20. joulukuuta 1996. IFOR kuului *Operation Joint Endeavour*iin jonka tarkoituksena oli valvoa Daytonin rauhansopimuksen sotilaallisten pykälien toteutumista. IFOR otti rauhanturvaamistehtävän vastaan UNPROFOR-joukoilta.

Operaatio oli Naton ensimmäinen sen alueen ulkopuolella tapahtunut maaoperaatio. Operaation maalla tapahtunut osa tunnettiin nimellä *Operation Firm Endeavour*.

Enimmillään IFOR-joukkoihin kuului rauhanturvaajia 32 maasta. Joukkojen vahvuus oli 54&nbsp;000 sotilasta Bosnia-Hertsegovinassa ja kokonaisuudessaan 80&nbsp;000 sotilasta, kun mukaan lasketaan tuki- ja reservitehtävissä olleet joukot Kroatiassa, Unkarissa, Saksassa, Italiassa ja laivastossa Adrianmerellä. Joukkoihin kuului suomalainen rakentajapataljoona, joka muutettiin myöhemmin jääkäripataljoonaksi.

Maatoimintojen tehtävät jaettiin kolmeen monikansalliseen divisioonaan (MND):
*Mostar MND(SE) - ranskalaisjohtoinen
*Banja Luka MND(SW) - brittijohtoinen
*Tuzla MND(N) - yhdysvaltalaisjohtoinen

21. joulukuuta 1996 IFOR-joukot luovuttivat rauhanturvaamistehtävät SFOR-joukoille.

## Katso myös
*EUFOR
*KFOR
*Naton sotilasoperaatiot

## Aiheesta muualla

*CCRP Bosnia Research and Publications 
*Lessons from Bosnia: The IFOR Experience, Larry Wentz (1998)
*Target Bosnia, Pascale Siegel (1998)
* Rauhanturvaajien merkit
Wixarikat

**Wixarikat** eli **huicholit** ovat Meksikossa, Sierra Madren vuoristossa elävä alkuperäiskansa, joiden kulttuurissa vuosisatoja vanhat uskomukset ja perinteet ovat säilyneet elävinä. Perinteinen elämäntapa kohtaa kuitenkin ongelmia nykymaailmassa, ja wixarikat ovatkin joutuneet monenlaisiin konflikteihin muun muassa maanomistukseen liittyvissä kysymyksissä Meksikon valtion kanssa. 

Suomi tekee kehitysyhteistyötä wixarikojen parissa. 

## Aiheesta muualla

* Turun yliopiston ylioppilaskunnan wixarika-hanke 
* Wixarikat tupakkapelloilla
Da Game Is to Be Sold, Not to Be Told

**Da Game Is to Be Sold, Not to Be Told** on vuonna 1998 ilmestynyt rap-artisti Snoop Doggin kolmas ja samalla ensimmäinen No Limit Recordsille tehty sooloalbumi. Albumi debytoi Billboard 200 -listalla sijalla yksi, myyden avausviikolla 519,000 kappaletta. Albumi myi nopeasti tuplaplatinaa ja sillä vierailee paljon No Limit Recordsin -artisteja.

## Kappalelista

## Listasijoitukset

### Singlet

### Albumi
FC Nötkötti

**FC Nötkötti** on suomalainen Kauhajoelta kotoisin oleva beachfutisjoukkue, joka on voittanut lajin miesten Suomen mestaruuden kahdesti vuosina 2005 ja 2006. Vuosina 2008 ja 2011 joukkue oli SM-kisoissa hopealla. Vuosina 2011 ja 2013 joukkue voitti lisäksi Helsinki Beachfutis-turnauksen. Nötkötti on päässyt edustaman myös kansainvälisiin kilpailuihin ja joukkue on sijoittunut suopotkupallon MM-kilpailuissa viidenneksi vuosina 2004 ja 2005. 

## Lähteet

## Aiheesta muualla
* Virallinen sivusto 
* Suomen Palloliiton artikkeliarkisto 17.7.2006
* Suomen Palloliiton artikkeliarkisto 4.5.2007
* Yyteri Beachfutis, Historia & Suomen Mestarit
Jouni Kortelainen

**Jouni Ensio Kortelainen** (s. 9. kesäkuuta 1957 Polvijärvi) on suomalainen, erityisesti maratonmatkoilta tunnettu kestävyysjuoksija. Kortelainen edusti uransa aikana Joensuun Katajaa, Juuan Jännettä ja Nurmeksen Seppoja.

Jouni Kortelainen on juossut maratonin aikaan 2.12.09, joka on Suomen historian kuudenneksi paras aika kyseisellä matkalla. Hän juoksi ennätyksensä toukokuussa 1980 Itä-Saksan Karl-Marx-Stadtissa.

Kortelainen edusti Suomea Moskovan olympialaisissa 1980, jossa joutui kuitenkin keskeyttämään. Keskeytys toistui myös 1986 EM-kisoissa Stuttgartissa.

Kansainvälisistä kisoista hän on voittanut urallaan muun muassa Lidingöloppet-maastojuoksukilpailun vuonna 1977 ja Košicen maratonin 1979. Kortelainen voitti Helsinki City Marathonin vuonna 1989. Urallaan Kortelainen kilpaili maratonilla muun muassa Bostonissa, Tokiossa ja Hampurissa.

Kortelainen lopetti juoksijauransa 1990-luvun alussa. Uransa jälkeen Kortelainen on työskennellyt maatalouslomittajana.

## Lähteet

## Aiheesta muualla
* Blogi: Jounin päivän jutut
James Crabb

**James Crabb** (s. 1967 Dundee, Skotlanti, Iso-Britannia) on brittiläinen harmonikkataiteilija.

## Tausta ja koulutus
James Crabb aloitti harmonikansoiton nelivuotiaana. Hän opiskeli Tanskan Kuninkaallisessa Musiikkiakatemiassa Kööpenhaminassa Mogens Ellegaardin johdolla 1985–1992. Opiskeluaikoinaan hän sai useita palkintoja ja stipendejä sekä esiintyi yli 150 kertaa *Live Music Now* -konserttisarjassa.

## Ura
Crabbin konserttidebyytti Lontoossa Purcell Roomissa 1992 nosti hänet kansainvälisesti tunnetuksi. Hän on konsertoinut lukuisilla eturivin musiikkifestivaaleilla ja tehnyt yhteistyötä muun muassa Daniel Barenboimin, Elgar Howarthin, Martyn Brabbinsin, Jukka-Pekka Sarasteen, Gunter Schüllerin, Markus Stenzin, Michael Schønwandtin, Susanna Mälkin ja Peter Eötvösin kanssa. Hän on esiintynyt lukuisten sinfoniaorkesterien solistina sekä erilaisissa kamarimusiikkikokoonpanoissa. Hän on tehnyt kamarimusiikissa yhteistyötä muun muassa viulisti Dimitry Sitkovetskyn ja harmonikkataiteilija Geir Draugsvollin kanssa.

Televisioesiintymisistä huomattavin lienee vuoden 2003 Rugbyn maailmanmestaruuskilpailujen avajaisseremonia Sydneyssä, jossa hän toimi solistina Richard Tognettin johdolla. Lähetystä katseli stadionyleisön lisäksi noin kaksi miljardia katsojaa.

Crabb on levyttänyt useille levymerkeille sekä kantaesittänyt Harrison Birtwistlen, Thomas Adèsin, Luciano Berion, John Caskenin, Sofija Gubaidulinan, Django Batesin, Sally Beamishin, Elena Kats-Cherninin, Gordon McPhersonin ja Lyell Cresswellin musiikkia. Hän on ollut mukana myös tanskalaisissa oopperaproduktioissa ja palkituissa koomisissa musiikkiteatterituotannoissa.

James Crabb on toiminut konserttiharmonikan professorina Tanskan kuninkaallisessa musiikkiakatemiassa vuodesta 1995 ja vierailevana professorina Grazissa 1995–2002. Hän on myös antanut mestarikursseja muun muassa Sibelius-Akatemiassa, Rotterdamin konservatoriossa sekä Toronton yliopistossa.

Hän esiintyy myös harmonikkaduona Geir Draugsvollin kanssa. Crabb-Draugsvoll kaksikko on tehnyt yhteistyötä esimerkiksi suomalaisen Tero Saarinen Companyn kanssa, duo esiintyy koreografi Tero Saarisen *Petrushka*-tulkinnassa (2001).

## Levytyksiä
* Thomas Adés. Powder Her Face (Chamber Opera). Digital Classics (2005).
* Tango Jam Volume 1. Astor Piazzolla - The Quintets, Mulberry Hill Recordings, Australia (2004).
* Works by Astor Piazzolla (arr.Crabb) Song of the Angel, Chandos CH10163 (2003).
* Classical Accordion Duos. James Crabb & Geir Draugsvoll. EMI Classics (2002)
* Thomas Adés. Powder Her Face (Chamber Opera). EMI Classics (1998)

Lisäksi hän on ollut mukana useilla kokoelmalevyillä sekä yksin että Geir Draugsvollin kanssa duona.

## Lähteet

## Aiheesta muualla
*James Crabbin sivusto
Tha Last Meal

**Tha Last Meal** on rap-artisti Snoop Doggin kuudes studioalbumi. Albumi julkaistiin 19. joulukuuta 2000, ja se on hänen ensimmäinen albuminsa, joka julkaistiin hänen omasta Doggystyle Records -levy-yhtiöstään. Albumi sisältää singlet "Snoop Dogg (What's My Name Pt. 2)" ja "Wrong Idea" jossa mukana Bad Azz. *Tha Last Meal* myi ensimmäisellä viikollaan 397 238 kappaletta ja saavutti myöhemmin platinarajan.

Suge Knight vuoti albumin 1. joulukuuta 2000 internetiin. Knight laittoi kaikki kappaleet ladattaviksi MP3-muodossa hänen ja Snoop Doggin entisen yhtiön Death Row Recordsin virallisille nettisivuille.

Single "Snoop Dogg (What's My Name Pt. 2)" oli ehdokkaana *Vuoden musiikkivideoksi* The Source Hip-Hop Music Awards 2001 -gaalassa. Samassa tilaisuudessa albumi oli ehdolla myös *Vuoden albumiksi*.

## Kappaleet
#Intro
#Hennesey N Buddah  (mukana Kokane)
#Snoop Dogg (What's My Name II)  (mukana Nate Dogg, The Lady of Rage)
#True Lies  (mukana Kokane)
#Wrong Idea  (mukana Bad Azz, Kokane, Lil ½ Dead)
#Go Away  (mukana Kokane)
#Set It Off  (mukana Mc Ren, Ice Cube, The Lady of Rage, Nate Dogg, Kurupt)
#Stacey Adams  (mukana Kokane)
#Lay Low  (mukana Nate Dogg, Butch Cassidy, Tray Deee, Goldie Loc, Master P)
#Bring It On  (mukana Suga Free, Kokane)
#Game Court (Skit)  (mukana Mac Minister)
#Brake Fluid (Biiittch Pump Yo Brakes)  (mukana Kokane)
#Ready 2 Ryde  (mukana Eve)
#Losin' Control  (mukana Soopafly, Butch Cassidy)
#I Can't Swim  (mukana Sir Dogg)
#Leave Me Alone
#Back Up Off Me  (mukana Master P, Magic, Mean Green)
#Y'all Gone Miss Me  (mukana Kokane)

## Bonuskappaleet
#Issues
#Back Up Ho  (mukana Goldie Loc)
#More Money To Fold  (mukana Kurupt)
#The One I Adore (Weed Song)
#Father's Day  (mukana Xzibit, Kokane)
#Inside Of You
#Paid in Full
#Pop Your Collar  (mukana Kokane)
#No Backtrackin'  (mukana George Clinton)

## Listasijoitukset
### Singlet

### Albumi

### Myyntiluvut
Santasport

**Santasport** nimi liittyy ainakin seuraaviin:

* Santasport - Perungan Poikien ja Napapiirin Pallokettujen yhdistetty Lentopallon SM-liigajoukkue kaudella 2006-2007
* Santasport - Perungan Poikien lentopallojoukkueen nimitys Lentopallon SM-liigassa 2007-2009, sen jälkeen kun Napapiirin Palloketut sanoivat yhteistyösopimuksen irti.
* Hotelli Santasport - Hotelli Rovaniemellä
* Santasport Lapin Urheiluopisto

## Lähteet
Peter Leo Gerety

**Peter Leo Gerety** (19. heinäkuuta 1912 – 20. syyskuuta 2016) oli yhdysvaltalainen pappi. Hän syntyi Connecticutin osavaltiossa ja sai katolisen vihkimyksensä 29. kesäkuuta 1939.

Piispan asemaan Gerety pääsi ensi kertaa vuonna 1966. Myöhemmin hän toimi Newarkin hiippakunnan arkkipiispana New Jerseyssä vuosina 1974–1986.

Geretystä tuli katolisen kirkon iäkkäin elossa oleva yhdysvaltalaispiispa, kun Marion Francis Forst kuoli 2. kesäkuuta 2007. 

## Lähteet
Knut Frænkel

**Knut Frænkel** (14. helmikuuta 1870 Karlstad, Ruotsi – 1897 Valkosaari, Huippuvuoret) oli ruotsalainen diplomi-insinööri ja arktisten alueiden tutkimusmatkailija. Hän oli mukana Salomon Andréen pohjoisnaparetkellä.

Frænkel kasvoi Norlannissa ja harrasti nuorena ammuntaa, hiihtoa ja retkeilyä. Ylioppilaana hän opiskeli diplomi-insinööriksi Kungliga Tekniska högskolanissa Tukholmassa, josta hän valmistui vuonna 1896.

Kun meteorologi Nils Gustaf Ekholm luopui paikastaan Salomon Andréen pohjoisnaparetkellä ennen toista yritystä, Frænkel ilmoittautui vapaaehtoiseksi. Keväällä 1897 hän matkusti Pariisiin opiskelemaan ilmapallolentämistä, ja saman vuoden kesällä hän lähti Andréen matkalle Danskøyasta. Kuten muutkin mukana olleet Frænkel kuoli matkalla. Hän oli naimaton.

## Lähteet
Henry Cooper

**Henry Cooper** (3. toukokuuta 1934 Lontoo, Englanti – 1. toukokuuta 2011) oli englantilainen nyrkkeilijä. Hänet muistetaan hyvin ottelustaan nuorta Cassius Claytä (myöhemmin Muhammad Ali) vastaan. Cooper onnistui pudottamaan Clayn kanveesiin ottelun neljännessä erässä, mutta hävisi kuitenkin ottelun silmäkulmansa auettua viidennessä erässä.

Cooper otteli myös entisen mestarin, Floyd Pattersonin kanssa. Pattersonille hän hävisi ottelun neljännessä erässä tyrmäyksellä.

Cooper otteli myös Joe Erskinen kanssa kahdesti. Ensimmäisen ottelun hän voitti viidennessä erässä tuomarin keskeyttäessä koitoksen. Miesten välisen uusintaottelun hän voitti yhdeksännessä erässä tuomarin keskeytyksellä.

Cooper oli vasenkätinen. Yleisestä tavasta poiketen hän otteli vasen käsi edellä.

Cooper valittiin vuoden urheilupersoonaksi vuosina 1967 ja 1970.

Olympiakisoihin Cooper osallistui raskaaseen keskisarjaan vuonna 1952 voitettuaan Amateur Boxing Association -mestaruuden vain 17-vuotiaana. Olympiakisoissa tie nousi kuitenkin pystyyn ensimmäisessä ottelussa, kun Neuvostoliiton edustaja Anatoli Perov voitti tuomariäänin 2–1.

## Lähteet
* 

### Viitteet
Risto Kavanne

**Risto Ilmari Kavanne** (sukunimi vuoteen 1942 *Kavander*; 5. toukokuuta 1916 Turku &ndash; 8. kesäkuuta 1978 Helsinki) oli suomalainen teollisuusneuvos, kirjapainonjohtaja ja kirjailija. 

## Henkilöhistoria
Kavanteen vanhemmat olivat ammattiopettaja Ilmari Kavanne, aiemmin Kavander, ja Alina Koskinen  ja puoliso vuodesta 1940 Julia Lemmitty Visa. Kavanne työskenteli Sanoma Osakeyhtiön kirjapainojohtajana 1945–1968 ja oli myös Sanoma-yhtiön johtokunnan jäsen ja varatoimitusjohtaja. Kavanne aloitti työuransa Uudenmaan Kirjapaino -yhtiön oppilaana ja latojana, suoritti työn ohella ylioppilastutkinnon 1937, mutta myös latojan ammattiopin, ja eteni kirjapainossa faktoriksi 1938. Hänestä tuli sittemmin Sanoma-yhtiön kirjapainon apulaisjohtaja ja ekonomiksi 1945 valmistuttuaan kirjapainon johtaja.  Sanoma-yhtiön varatoimitusjohtajaksi Kavanne nimitettiin 1968. Hänellä oli myös useita painoalan luottamustehtäviä, kuten Graafisen Keskusliiton puheenjohtajuus ja Graafisen Teollisuuden Työnantajaliiton puheenjohtajuus. Teollisuusneuvoksen arvonimen Kavanne sai 1966, eläkkeelle hän jäi 1970. Risto Kavanteen veli oli teollisuusneuvos, ylijohtaja Simo Kavanne.

## Teoksia
* *Viimeinen uutinen: Romaani vuodelta 1985*. Otava 1970

## Lähteet
* Suomen kirjailijat -tietokanta 
* Kotimaiset fantasia- ja scifi-kirjailijat 1887–2005 
* Risto Kavanteen teosten luettelo Fennicassa

### Viitteet
Into Jyläskoski

**Into Ilo Väinämö Jyläskoski** (sukunimi vuoteen 1954 **Luukko**; 9. huhtikuuta 1910 Tampere &ndash; 14. marraskuuta 1978 Helsinki) oli suomalainen kirjailija. 

Jyläskoski työskenteli 1930-luvulla Merivartiolaitoksessa nuorena merivoimien aliluutnanttina toimien lentoradiosähköttäjänä. Hän kirjoitti omien kokemustensa perusteella kaksi tähän aihepiiriin liittyvää kirjaa *Hassan-veneet tulevat : merivartijain seikkailuja* ja *Pirtusota Suomemme rannoilla*.

## Teoksia
*  *Hassan-veneet tulevat : merivartijain seikkailuja*.  Karisto 1954
*  *Marsin radiolentäjät : seikkailuromaani nuorisolle*, kuvitus Olli Ålander.  Valistus, Helsinki 1955
*  *Suvilaulu*.  Akateeminen kustannusliike, Helsinki 1969
*  *Pirtusota Suomemme rannoilla*, kuvat Kai Säteri.   Akateeminen kustannusliike, Helsinki 1976  

## Lähteet
* Suomen kirjailijat tietokanta 
* Kotimaiset fantasia- ja scifi-kirjailijat 1887-2005 
* Into Jyläskosken teosten luettelo Fennicassa
W. M. Pöysti

**Wäinö Matti Pöysti** (5. maaliskuuta 1882 Jääski &ndash; 29. tammikuuta 1942 Kuopio) oli suomalainen kirjailija. 

Pöystin vanhemmat olivat maanviljelijä Erik Pöysti ja Maria Elisabet Mohka. Hän pääsi ylioppilaaksi Viipurin suomalaisesta klassillisesta lyseosta 1901 ja hän valmistui filosofian maisteriksi Helsingin yliopistosta 1907.

## Teoksia
* *[[Julius Caesar|Caesarin]] gallialaissodan 1 kirja : teksti ja sanasto hakemistoineen* ; toim. W. M. Pöysti. Otava 1932
* *Apuvihko Exercitia latinaan* ; toim. W. M. Pöysti. Otava 1932
*  *Radiokronotoskooppi : merirosvo- ja ilmasotaseikkailu*, tieteiskirja.   Kirjavälitys 1936

## Lähteet
* 
* Pohjoissavolaisen kaunokirjallisuuden bibliografia : W. M. Pöysti
* Kotimaiset fantasia- ja scifi-kirjailijat 1887-2005
Sakari Pehkonen

**Sakari Pehkonen** (s. 30. huhtikuuta 1966 Helsinki) on suomalainen pääsarjauransa lopettanut koripalloilija. Hänet valittiin vuoden koripalloilijaksi vuonna 1987 ja SM-sarjan vuoden pelaajaksi kaudella 1988. Pehkonen pelasi urallaan 44 nuorten maaottelua ja 153 aikuisten maaottelua.

## Ura
Pehkonen on Espoon Palloseuran kasvatti, mutta hän debytoi SM-sarjassa Helsingin NMKY:n joukkueessa kaudella 1983–1984, jolloin hän teki 9,2 pistettä ja otti 3,4 levypalloa ottelua kohden. Hän pelasi seurassa vuoteen 1990 asti, jonka aikana hän voitti neljä Suomen-mestaruutta.

Vuosiksi 1990–1992 Pehkonen siirtyi pelaamaan Panttereihin, joissa hän voitti Suomen cupin vuonna 1991. Pisteiden valossa kausi 1991–1992 oli hänen parhaansa (23,2) ja kauden jälkeen hän siirtyikin Belgiaan, jossa hän pelasi joulukuuhun 1993 asti. Kauden 1993–1994 lopun Pehkonen pelasi Suomessa Forssan Alussa.

Kaudet 1994–1996 Pehkonen edusti kotimaassa Tapiolan Honkaa mutta siirtyi jälleen kaudeksi 1996–1997 Belgiaan. Yhden kauden jälkeen hän palasi kotimaahan ja edusti vielä neljän pelikauden ajan SM-sarjassa Torpan Poikia sekä Espoon Honkaa. Pehkonen päätti pääsarjauransa kaudella 2000–2001, jolloin Honka voitti SM-kultaa.

Elokuussa 2017 Pehkonen nimettiin Suomen koripallon Hall of Fameen.

## Saavutukset

* SM-kultaa 1984, 1985, 1987, 1989, 1998 ja 2001
* SM-hopeaa 1988, 1992 ja 2000
* SM-pronssia 1986, 1990, 1996 ja 2000
* Suomen cup-mestaruus 1991

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 2 000 levypalloa saavuttaneista Korisliiga-pelaajista
* Luettelo 1 000 pistettä Suomen koripallomaajoukkueessa tehneistä pelaajista

## Lähteet

## Aiheesta muualla
* Korisliigan pelaajaprofiili  

|-
Urokaanihappo

**Urokaanihappo** (*4-imidatsoliakryylihappo*, *3-(3*H*-imidatsol-4-yyli)prop-2-eenihappo*) on   L-histidiinin metaboliatuote, jolla on kaksi isomeeria: *trans*-urokaanihappo ja *cis*-urokaanihappo. Urokaanihappoa esiintyy muun muassa ihmisen iholla, jossa se toimii auringon UV-säteilyn suodattajana. Auringon valon UVB-säteilyn vaikutuksesta *trans*-urokaanihappo muuttuu *cis*-urokaanihapoksi. Urokaanihapolla on havaittu olevan terapeuttisia vaikutuksia. *Cis*-urokaanihapon tiedetään aktivoivan auttaja-T-soluja ja vaikuttavan immuunisolujen toimintaan vaimentavasti iholla. Tieteellisissä tutkimuksissa on alustavasti osoitettu, että cis-urokaanihappo paikallisesti iholle annosteltuna hillitsee ihon tulehdusreaktiota esimerkiksi psoriaasissa, kontaktiyliherkkyysreaktiossa ja viivästyneessä yliherkkyysreaktiossa. Eläinkokeissa on lisäksi osoitettu, että cis-urokaanihappo estää ärsytysihottumaa.

Urokaanihapon kemiallinen kaava on C6H6N2O2, moolimassa 138,124&nbsp;g/mol, sulamispiste 225&nbsp;°C ja CAS-numero 104-98-3.

## Lähteet

## Aiheesta muualla
*PubChem 
*Human Metabolome Database: Urocanic acid 
*Kyoto Encyclopedia of Genes and Genomes (KEGG): Urocanic acid 
*ChemBlink: Urocanic acid
Sydney Tower

**Sydney Tower** on Sydneyn korkein ja Australian neljänneksi korkein rakennelma kahden maston ja Q1-pilvenpiirtäjän jälkeen. Sydney Towerin kattokorkeus on 275 metriä ja antenni on 309 metrissä. Sydney Tower Centrepointin rakennustyöt aloitettiin vuonna 1970, ja itse torni avattiin yleisölle elokuussa 1981. Tornia tukee 56 kaapelia, ja sen henkilökapasiteetti on 960 henkeä. Tornissa on 250 metrin korkeudessa sijaitseva näköalatasanne, jonne pääsee joko kiipeämällä 1 504 porrasta tai matkustamalla hissillä, joka nousee tasanteelle 40 sekunnissa. Sydney Towerissa järjestetään Skywalkeja, joilla osallistujat viedään kävelemään tornin ulkopuolella olevalle tasanteelle.

## Lähteet

## Aiheesta muualla

* Sydney Tower 
* Sydney Tower Buffet
Mithridates II (Parthia)

**Mithridates II Suuri** (nimi myös muodossa *Mithradates II* eli *Arsakes VIII*)  oli Parthian kuningas vuosina 123 eaa. – 87 eaa.

Parthian valtion sisäisestä kehityksestä tiedetään hyvin vähän, koska roomalaisten tekemät muistiinpanot käsittelevät lähinnä Parthian suhteita muihin maihin. On kuitenkin päätelty, että valtakuntaa rasittivat toistuvasti kuninkaanmurhat, veljesmurhat, vastakuninkaat ja vasallikapinat. Niinpä Mithridates kukisti vasallinsa Babylonian satraapin, joka oli kapinoinut kuningasta vastaan. Valtio keski kuitenkin 475 vuotta 100-luvun puoliväliin jaa.

Idässä Mithridates kukisti skyytit ja ajoi heidät Oxus-joen taakse. Noin vuonna 115 eaa. Mithridateen luokse saapui Kiinan keisarin lähetystö. Hän sopi kiinalaisten kanssa kauppatavaroiden vapaasta kulusta Pathian valtakunnan läpi. Hallituskautensa aikana Mithridates yhtenäisti ja organisoi valtakuntaansa. Hänen kuolemansa jälkeen vuonna valtakunta vajosi sekasortoon ja valtaistuinriitoihin.

## Lähteet

*
Akroterion

**Akroterion** (, ’huippu’; ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa päätykolmion kulmissa käytetty koriste, joka on yleensä palmetinmuotoinen, mutta voi esittää myös ihmis- tai eläinfiguuria.

Alkujaan akroterion on tarkoittanut sitä aluslaattaa, jolta kreikkalais-roomalaisen temppelipäädyn harja ja räystäskoristeet kohosivat. Myöhemmin nimitys on siirtynyt tarkoittamaan itse koristeita, kuten esimerkiksi silloin, kun tarkoitetaan kreikkalaisten hautakivien (steela) palmettikoristeisia päätemuotoja. 

Katon reunoilla akroterion-koristeita vastaavat antefiksit.

## Lähteet

## Aiheesta muualla
Jorma Mäenpää

**Jorma Kalevi Mäenpää** (21. heinäkuuta 1918 Nilsiä &ndash; 24. joulukuuta 1971 Helsinki) oli suomalainen tiedotuspäällikkö ja kirjailija. Hän käytti myös nimimerkkiä *K. Vara*.

Mäenpää pääsi ylioppilaaksi 1937 ja valmistui filosofian kandidaatiksi 1946. Hän toimi Väestöliiton tiedotuspäällikkönä 1948-1971. Mäenpää oli myös Nuorten kirja ry:n perustajajäsen ja johtokunnan jäsen 1953–1963. Jorma Mäenpää kirjoitti kaikkiaan kaksi näytelmää, kolme romaania, kaksi nuortenkirjaa, yksitoista lastenkirjaa, neljä tietokirjaa ja yhdessä vaimonsa Ulla Mäenpään kanssa neljä sisustusopasta. 

## Teoksia
### 1940-luvun teoksia
*  *Suursiivous : yksinäytöksinen ilveily*.   Karisto 1939, 2. painos 1948, 3. painos 1952 (nimimerkillä *K. Vara*)
*  *Miksi et kirjoita, Marketta?*, leikillinen romaani.  Karisto 1945
*  *Pupu Peloton ja muita satuja*.   Valistus, Helsinki 1945
*  *Ei edes petetä rehellisesti : 2-näytöksinen hupailu*.  Karisto 1946
*  *Hyvä juttu pätee aina : kevyesti suolattu romaani*.  Karisto 1946
*  *Liekki syttyy sittenkin : nuorisoromaani*.  Valistus, Helsinki 1946
*  *Punainen kukka sinisessä puutarhassa*, romaani.  Karisto 1946
*  *Filippiinien keisari : satuja*.  Valistus, Helsinki 1947
*  *Satumaan portinvartija : satusikermä*.  Valistus, Helsinki 1949

### 1950-luvun teoksia

*  *Kirre, Kurre ja kumppanit ja kaksikymmentä muuta satua*, kuvat Heljä Lahtinen, kansi Helga Sjöstedt.  Valistus, Helsinki 1951 
*  *Hippa Hiippalakin seikkailut*, kuvitus Helga Sjöstedt.  Valistus, Helsinki 1953
*  *Joka kodin sisustusopas*, tekijät Ulla ja Jorma Mäenpää.   Otava 1953, 2. painos 1955
*  *Hippa Hiippalakin kesäloma : satuja*, kuvitus Helga Sjöstedt.  Valistus, Helsinki 1954
*  *Ihmekaupunki : satuja ja tarinoita*, kuvitus Helga Sjöstedt.  Valistus, Helsinki 1955
*  *Tonttupoikain Afrikanmatka ja 17 muuta satua*, kuvitus Isa Mustakallio.  Valistus, Helsinki 1956
*  *Kodinsisustajan tyylikirja*, tekijät Ulla ja Jorma Mäenpää.  Otava 1957
*  *Sata vuotta sadun ja seikkailun mailla : suomalaisen lasten- ja nuorisonkirjallisuuden vaiheita*.  Valistus, Helsinki 1958 
*  *Kaunis kesäkotimme*, tekijät Ulla ja Jorma Mäenpää.  Otava 1959
*  *Satu meni saunaan : satuja ja tarinoita*.  Valistus, Helsinki 1959
*  *Seikkaileva robotti : jännityskertomus*.  Valistus, Helsinki 1959

### 1960-luvun teoksia

*  *Satumaan portilla ja muita lasten näytelmiä*.   Valistus, Helsinki 1960
*  *Perhe etsii asuntoa*, tekijät Ulla Mäenpää ja Jorma Mäenpää.   Otava 1962
*  *Kaksikymmentäviisi vuotta suomalaista puutaloteollisuutta: myyntiyhdistys Puutalo 1940-1965*, toimittanut Yrjö Kouti, tekstit Jorma Mäenpää.   Myyntiyhdistys Puutalo, Helsinki 1965
*  *Asuntopolitiikkamme ja sen tavoitteet*.  Suomen ylioppilaskuntien liitto 1968
*  *Kohti huomispäivän yhdyskuntaa*, Väestöliiton asuntoasiaintoimiston julkaisuja.  1970
*  *Oli kaksi prinsessaa : Rudolf Koivun kuvittamia satuja*, kuvat Rudolf Koivu, sadut Rudolf Koivu, Jorma Mäenpää ja Raul Roine, toimittanut Terttu Toiviainen.   Valistus, Helsinki 1977

## Lähteet
* Suomen kirjailijat tietokanta 
* Kotimaiset fantasia- ja scifi-kirjailijat 1887-2005 

### Viitteet
Japaninhumala

**Japaninhumala** (*Humulus japonicus*, syn. *Humulus scandens*) on hamppukasveihin kuuluva köynnöskasvilaji.

Japaninhumala voi kasvaa yhdessä kasvukaudessa yli kymmenmetriseksi köynnökseksi. Sen lehdet ovat viisisormiset. Varressa on alaspäin osoittavia piikkejä.

## Haitallisena vieraslajina
Itä-Aasiasta kotoisin oleva japaninhumala leviää muun muassa Euroopassa ja Pohjois-Amerikassa haitallisena tulokaslajina. Se on Euroopan unionissa luokiteltu koko unionin kannalta haitalliseksi vieraslajiksi, jonka maahantuonti, kasvatus ja hallussapito on kielletty.

## Lähteet
Scalable Link Interface

**Scalable Link Interface**, lyhyemmin **SLI**, on Nvidian kehittämä näytönohjainliitäntä, joka mahdollistaa jopa neljän näytönohjaimen liittämisen rinnakkain tuomaan lisää laskentatehoa.

3dfx esitteli SLI-tekniikan nimellä Scan-Line Interleave technology vuonna 1998. Nvidia osti konkurssiin ajautuneen 3dfx:n ja esitteli SLI:n uudelleen nimellä Scalable Link Interface vuonna 2004. Nvidian lähestymistapa lisäsi 3dfx:n käyttämän *scan-line* renderöinnin rinnalle tuen *split-frame* (SFR) ja *alternate-frame* (AFR) -renderöintitavoille.

Kun PCI -Express tuli näytönohjaimien liitäntätavaksi, Nvidia ryhtyi hyödyntämään ominaisuutta uusissa, GeForce 6xxx -sarjan näytönohjaimissaan. Ensimmäisen sukupolven SLI vaati näytönohjaimilta lähes täydellistä yhteneväisyyttä. Tämä ominaisuus otettiin käyttöön vuonna 2004. Myöhemmin tämä rajoitus on pystytty osittain kiertämään: nykyään voi kahden eri valmistajan näytönohjain toimia SLI tilassa, jolloin käytetään hitaamman näytönohjaimen kellotaajuuksia molemmissa. Näytönohjainten muistimäärän pitää olla sama ja niiden grafiikkaprosessoreiden pitää olla samaa sukupolvea. Esimerkiksi G80 ja G92 eivät toimi yhdessä. G80 ja G80 toimivat yhdessä, kuten G92 ja G92 grafiikkapiirilliset näytönohjaimet. Näytönohjainten valmistajalla ei ole vaikutusta, esimerkiksi Asuksen, ja Club 3D:n näytönohjaimet toimivat yhdessä, mikäli grafiikkapiirit ovat molemmissa samat ja emolevy tukee SLI tilaa.

Sli jakaa piirrettävän datan kahdelle/kolmelle näytönohjaimelle rinnakkain.
Optimaalisessa tilanteessa SLI kykenee lähes kaksinkertaistamaan tuotettavien pikseleiden määrän.

SLI mahdollistaa eri tapoja jakaa työ korttien välillä:
*Split Frame Rendering (SFR) joka analysoi renderöitävän kuvan vaatiman työn määrän, ja jakaa työn tasan molempien korttien välille. 
*Alternate Frame Rendering (AFR)
*SLI Antialiasing

## 2 GPU:ta yhdellä näytönohjaimella
Helmikuussa 2005 Gigabyte Tecnology julkaisi GV-3D1 - koodinimellisen näytönohjaimen. Näytönohjain oli sama, kuin GeForce 6600 -sarjan muutkin näytönohjaimet, mutta siinä oli kaksi GPU:ta. Näytönohjain ei ollut suuri myyntimenestys, sillä alkuvaiheessa sitä oli mahdollista käyttää vain Gigabyten omissa emolevyissä. 

Maaliskuussa 2006 Asus toi markkinoille N7800 GT dual -näytönohjaimen, joka oli vastaavanlainen mutta toimi vain Nvidian NForce 4 -sarjan emolevyillä.

Nvidian 9000-sarjan lippulaiva GeForce 9800 GX2 sisältää myös kaksi sisäistä grafiikkasuoritinta, ja tämän lisäksi tukee quad-SLI -liitäntää, joka mahdollistaa kahden (4 ytimen) rinnakkaisen näytönohjaimen käytön.

Lucid Hydra piirillä kyetään toistaiseksi kiertämään crossfiren ja SLIn rajoitukset sekä tasaamaan korttien välistä kuormaa. Tämä saattaa tarkoittaa crossfiren ja SLIN aikakauden päättymistä.

## Lähteet
Niilo Tahkolahti

**Niilo Erland Tahkolahti** (5. tammikuuta 1900 Helsinki &ndash; 27. lokakuuta 1976 Helsinki) oli suomalainen kirjailija.

## Teoksia
*  *Mainoshuijari : kaksinäytöksinen hupailu*.  Tammi 1945
*  *Onnen raha ynnä muita satuja*, kuvittanut Brita Lemström.  Tammi 1945
*  *Wan-King, tahtonsa herra : poikien seikkailukertomus vuodelta 2007*, Poikien sininen sarja 16.  Kansankirja, Helsinki 1947
*  *Kaksin aina kaunihimpi*, laatineet Kaarlo Mantere, Lasse Marttinen ja Niilo Tahkolahti, kuvittanut Pauli Soisalo.  Mantere, Helsinki 1948

## Lähteet
* Suomen kirjailijat tietokanta 
* Kotimaiset fantasia- ja scifi-kirjailijat 1887-2005
Hans Binder

**Hans Binder** (s. 12. kesäkuuta 1948 Zell am Ziller, Innsbruck) on itävaltalainen entinen Formula 1 -kuljettaja, joka kilpaili Ensign-, Wolf-, Surtees- ja ATS-talleissa. 

Hän voitti Euroopan Formula Ford -mestaruuden 1972 ja siirtyi Formula 2 -sarjaan vuonna 1976. Samana vuonna hän osallistui myös Itävallan ja Japanin Grand Prix'hin.  Vuonna 1977 hän siirtyi Surtees-talliin ja kilpaili myös kolme kertaa ATS-tallin autolla. Binder oli Hollannin GP:ssä kahdeksas, joka oli hänen uransa paras sijoitus. Hän palasi Surteesille ennen kauden loppua. Vuonna 1978 hän karsiutui kotikisastaan ATS:llä ja katosi sen jälkeen F1-näyttämöltä. 

Hän on moottoriurheilija René Binderin setä.

## Lähteet

## Aiheesta muualla
*http://www.statsf1.com/en/hans-binder.aspx
Roderick MacKinnon

**Roderick MacKinnon** (19. helmikuuta 1956, Burlington, Massachusetts) on yhdysvaltalainen neurobiologi. Hän sai Nobelin kemianpalkinnon vuonna 2003 kaliumionikanavien tutkimisesta. MacKinnon jakoi palkinnon Peter Agren kanssa.

MacKinnon opiskeli aluksi Massachusettsin yliopistossa Bostonissa. Vuoden jälkeen hän siirtyi Brandeisin yliopistoon syventämään tieteiden opiskeluaan. Siellä hän suoritti alemman korkeakoulututkinnon biokemiassa vuonna 1978 opiskellessaan kalsiumin kulkeutumista solukalvon läpi Christopher Millerin laboratoriossa. Brandeisissa MacKinnon myös tapasi tulevan vaimonsa Alice Leen.

Valmistuttuaan Brandeisin yliopistosta MacKinnon siirtyi Tuftsin yliopistoon opiskelemaan lääketiedettä. Hän sai lääketieteen tohtorin arvon vuonna 1982. Lääketieteellinen ura ei kuitenkaan tyydyttänyt häntä ja hän palasi takaisin Brandeisin yliopistoon vuonna 1986. Vuonna 1989 hän siirtyi apulaisprofessoriksi Harvardin yliopistoon, jossa hän tutki kaliumionikanavien aktiivisuutta erityisellä skorpionin myrkystä tehdyllä aineella. Samalla hän tutustui röntgenkristallografiaan.

Vuonna 1996 MacKinnon siirtyi Rockefeller-yliopistoon professoriksi ja molekylaarisen neurobiologian ja biofysiikan laboratorion johtajaksi. Siellä hän aloitti tutkimaan kaliumkanavien kemiallista rakennetta. Ennen MacKinnonin tutkimuksia kanavien tavasta siirtää ioneja oli vain spekulaatioita. Vuonna 1998 hänen onnistui kollegoineen selvittää kaliumionikanavien kolmiulotteinen rakenne bakteereista röntgensädekristallografian avulla ja selittää sen avulla proteiinin selektiivisyys. Proteiini päästää lävitseen vain kaliumin mutta ei pienemmän natriumin ioneita. MacKinnon on saanut lukuisia tunnustuksia työstään.

## Lähteet

## Aiheesta muualla
*MacKinnonin omaelämäkerta Nobel-säätiön sivuilla
Lohjan aseman vesitorni

**Lohjan aseman vesitorni** Lohjalla valmistui vuonna 1966 silloisen Lohjan maalaiskunnan alueelle. Tornin vesitilavuus on 1&nbsp;000 kuutiometriä ja sen suunnitteli Vesi-Hydro. Vesitornin peruskorjaus tehtiin 2016.

Tornissa oli alusta alkaen säiliöosan alapuolella kahvilatila, jossa oli runsaat 20 asiakaspaikkaa. Kahvilatoiminta loppui 1990-luvulla, kun uutta yrittäjää ei enää löytynyt ja tilat ovat rapistuneet. Tornikahvilan hätäpoistumistiet eivät myöskään ole nykyvaatimusten mukaiset. Kahvilatilat sijaitsivat 20 metrin korkeudessa maanpinnasta.

Vesitornin ylätasanne on noin 32 metrin korkeudella maanpinnasta. Tähtitieteellinen yhdistys Lohjan Ursa ry pystytti vuonna 1987 vesitornin huipulle kevytrakenteisen tähtitornin *Ursa Minorin*. Vesitornin päällä oleva tähtitorni oli suosittu suhteellisen vähäisen valosaasteen vuoksi. Tähtitorni poistettiin lopullisesti käytöstä vesitornin remontin yhteydessä keväällä 2016.

Lohjalla on kaksi muutakin vesitornia, nimittäin Virkkalan ja Lohjan keskustan vesitornit.

## Lähteet
Maaliskuun manifesti

**Maaliskuun manifesti** eli **Julistuskirja Suomen Suuriruhtinaanmaan valtiosäännön vakuuttamisesta sekä jälleen saattamisesta täysin toteutetuksi** (AsK 20/1917) oli Venäjän väliaikaisen hallituksen antama säädös, joka päätti Suomen suuriruhtinaskunnassa toisen sortokauden. Manifesti annettiin helmikuun vallankumouksen jälkeen 20. maaliskuuta 1917, ja siinä määrättiin kumottaviksi vuoden 1890 postimanifesti, vuoden 1899 helmikuun manifestin perussäännökset (ei tosin itse manifestia), vuoden 1908 esittelyjärjestys sekä vuoden 1910 laki yleisvaltakunnallisesta lainsäädännöstä ja annettiin Suomen senaatille toimeksianto kumota muitakin vanhoja määräyksiä. Manifestissa myös luvattiin myöntää poliittinen amnestia ja kutsua vuodesta 1914 hajalla ollut eduskunta koolle sekä antaa sille esitys uudeksi hallitusmuodoksi, jolla määriteltäisiin Suomen ja Venäjän suhteet.

Säädöstä nimitetään yleisesti manifestiksi, koska sen ruotsinkielinen otsikko kuuluu: "Manifest angående bekräftande af Storfurstendömet Finlands konstitution samt om densammas bringande i dess fulla tillämpning."

## Manifestin valmistelu
Ensimmäinen neuvottelu manifestin sisällöstä käytiin suomalaisten poliitikkojen ja Venäjän väliaikaisen hallituksen edustajien välillä venäläisten kutsusta Helsingissä 18. päivänä maaliskuuta. Suomalaisista ensimmäiseen neuvotteluun osallistuivat kutsuttuina nuorsuomalaiset K. J. Ståhlberg, Edvard Hjelt ja Kaarlo Castrén, vanhasuomalaiset Lauri Ingman ja Ernst Nevanlinna, ruotsalaisista Emil Schybergson ja August Ramsay, sosialisteista Edvard Gylling sekä Maalaisliiton Kyösti Kallio. Venäjän väliaikaista hallitusta edustivat Suomen asiain komissaari Fjodor Roditšev ja hänen avustajansa D. D. Protopopov. Helsingin neuvottelun jälkeen neuvottelijat siirtyivät Pietariin, missä käytiin jatkoneuvotteluja Suomen tulevasta asemasta. Suomalaisista Pietariin lähtivät J. R. Danielson-Kalmari, J. K. Paasikivi, Nevanlinna, Ståhlberg, Rudolf Holsti, E. N. Setälä, Julius Grotenfelt, Ernst Estlander, Axel Lille, Gylling, O. W. Kuusinen, Kullervo Manner, Oskari Tokoi, Santeri Alkio, Kallio ja L. Mäkinen.

Neuvottelujen pohjaksi suomalaiset olivat laatineet kaksi manifestiehdotusta laittomien säädösten kumoamisesta ja laillisten olosuhteiden palauttamisesta. Toisen olivat laatineet sosialistit ja toisen porvarillisten puolueiden edustajat. Sosialistien ehdotuksessa vaadittiin Suomen valtiollisten oikeuksien palauttamisen lisäksi myös sosiaalisia uudistuksia. Porvarillisten puolueiden ehdotus keskittyi valtiollisten oikeuksien palauttamiseen ja valtiojärjestyksen kysymyksiin.

Ennen lopullista hyväksymistä manifesti annettiin vielä ulkoministeri Pavel Miljukovin hyväksyttäväksi.

## Lähteet
*Jussila, Osmo – Hentilä, Seppo – Nevakivi, Jukka: *Suomen poliittinen historia 1809–1999*, s. 93. WSOY, Helsinki 1999.

### Viitteet

## Aiheesta muualla

*Maaliskuun manifesti 1917  Merkittävimmät asiakirjat 1890–1917. Arkistolaitos.
Allan Tolvanen

**Allan Edvin Tolvanen** (26. heinäkuuta 1900 Viipuri – 7. syyskuuta 1982) oli suomalainen näytelmäkirjailija.

## Teoksia

* *Kadonnut rannerengas : 1-näyt. huvinäytelmä*. Kauppakirjapaino, Viipuri 1933.
* *Missä olit viime yönä? : 1-yksinäytöksinen huvinäytelmä*. Kauppakirjapaino, Viipuri 1934.
* *Vuonna 2000. Yksinäytöksinen huvinäytelmä*, WSOY:n näytelmäsarja n:o 139. WSOY 1935.

## Lähteet
* Suomen kirjailijat -tietokanta . Hakusivu. Käyttäjätunnuksella.
* Kotimaiset fantasia- ja scifi-kirjailijat 1887–2005
Erkki Levanto

**Erkki Theodor Levanto** (sukunimi vuoteen 1907 **Levander**; 9. marraskuuta 1891 Vaasa &ndash; 8. syyskuuta 1954 Helsinki) oli suomalainen filosofian tohtori ja kirjailija. Hän käytti myös nimimerkkiä *E. Spider*.

Levanto tuli ylioppilaaksi Hämeenlinnan lyseosta vuonna 1910. Hän valmistui filosofian kandidaatiksi 1915 ja lisensiaatiksi 1942. Hän toimi fysiikan opettajana Helsingin suomalaisessa yhteiskoulussa vuosina 1919–1927 sekä matematiikan ja fysiikan opettajana Kadettikoulussa ja merisotakoulussa 1928–1942. Professorin arvonimen hän sai vuonna 1952.

Levannon vanhemmat olivat rovasti Mikko Arthur Levander ja Amanda (o.s. Filander). Puoliso oli Hilja Dagmar (o.s. Toivonen) vuodesta 1916.

## Teoksia
*  *Interferometrische Untersuchungen über die Kapillardepression des Quecksilbers und die Messgenauigkeit des Quecksilberbarometer*s, väitöskirja.  Suomalainen tiedeakatemia, Helsinki 1941
*  *Kalamiehen käsikirja*, tekijät Erkki Levanto ja Yrjö Ylänne.  Otava 1948, 2. uusittu painos 1956
*  *Erämetsän lumoissa : poikien metsästysseikkailuja*, kuvittanut Risto Mäkinen.  Otava 1952
*  *A new normal barometer*, Helsingin yliopisto, Meteorologian laitos 76.  Suomalainen tiedeakatemia, Helsinki 1955
Nimimerkillä *E. Spider*:
*  *Atomivene Aave*, seikkailuromaani, kuvittanut Risto Mäkinen.  Otava 1946
*  *Kultaisen taljan laakso*, seikkailuromaani, kuvittanut Poika Vesanto.  Otava 1948

## Lähteet
* Suomen kirjailijat tietokanta 
* Kotimaiset fantasia- ja scifi-kirjailijat 1887-2005 

### Viitteet
ZSC Lions

**ZSC Lions** eli *Zürcher Schlittschuh Club Lions* on sveitsiläinen jääkiekkoseura. Sen kotikaupunki on Zürich. Seura on perustettu vuonna 1930. Se pelaa Sveitsin pääsarjassa National League:ssa. Seuran kotiareena on Swiss Life Arena, jonka katsojakapasiteetti on 12&nbsp;000. Seuran aiemmat kotikentät ovat olleet Dolder-Kunsteisbahn ja Hallenstadion. Lions on voittanut maansa mestaruuden 11 kertaa, kahdesti Continental Cupin, sekä kaksi Champions Hockey Leaguen ja kertaalleen Victoria Cupin. Lisäksi seura on voittanut kahdesti arvostetuimman harjoitusturnauksen eli Spengler Cupin. Sveitsin mestaruuksista kahdeksan on tullut 2000-luvulla.

## Pelaajat

### Valmennus & Joukkueenjohto
* **Päävalmentaja:** Marco Bayer 
* **Apuvalmentaja:** Andreas Lilja 
* **Apuvalmentaja:** Fabio Schwarz 
* **Maalivahti- & Videovalmentaja:** Magnus Wennström 
* **Fysiikkavalmentaja:** Mattia Stendahl 
* **Huoltopäällikkö:** Michael Rüetschi 
* **Puheenjohtaja:** Lorenz Frey-Hilti 
* **Jääkiekkotoiminnanjohtaja:** Bruno Vollmer 
* **Toimitusjohtaja:** Sven Leuenberger 
* **Joukkueenjohtaja:** André Reinhard 

*Lähde: EliteProspects*

## Saavutukset
* Sveitsin mestari 11 kertaa: 1936, 1949, 1961, 2000, 2001, 2008, 2012, 2014, 2018, 2024, 2025
* Sveitsin hopeaa 16 kertaa: 1933, 1934, 1935, 1937, 1938, 1939, 1941, 1942, 1943, 1944, 1945, 1947, 1960, 2002, 2005, 2015
* Sveitsin pronssia (ainakin) 6 kertaa: 1950, 1951, 1952, 1958, 1959, 1962
* Continental Cupin voitto 2 kertaa: 2001, 2002
* Continental Cupin pronssia: 2006
* Jääkiekon mestarien liigan voitto: 2009
* Victoria Cupin voitto: 2009
* Sveitsin Cupin voitto 3 kertaa: 1960, 1961, 2016
* Sveitsin Cupin hopeaa 5 kertaa: 1963, 1964, 1966, 2010, 2021

## Lähteet

## Aiheesta muualla
* ZSC Lionsin virallinen kotisivu
Toni Raiski

**Toni Raiski** (s. 4. lokakuuta 1981) on suomalainen kilpauransa päättänyt koripalloilija. Raiski on myös harrastanut jalkapalloa nuorempana ja nykyään hän on SM-tason rallikartturi.

## Pelaajaura

Laitahyökkääjänä pelanneen 195-senttisen Raiskin kasvattajaseura on Lapuan Korikobrat. Raiski aloitti koripallouransa Korikobrista, jonka edustusjoukkueessa hän pelasi ensin alueellista II-divisioonaa ja myöhemmin valtakunnallista I-divisioonaa, jonne Korikobrat nousi kauden 2002–2003 päätteeksi.

Kaudeksi 2006–2007 Raiski vaihtoi seuraa Etelä-Pohjanmaan toiseen I-divisioonajoukkueeseen, Kauhajoen Karhuun. Karhu voitti kaudella 2006–2007 I-divisioonan runkosarjan ja nousi siten kaudeksi 2007–2008 Korisliigaan. Raiski teki jatkosopimuksen Karhuun ja pelasi kauden 2007–2008 pääsarjatasolla 35 ottelua 4,4 pisteen keskiarvolla. Joukkue putosi yhden pääsarjakauden jälkeen takaisin I-divisioonaan, ja Raiski siirtyi samalla kaudeksi 2008–2009 takaisin kasvattajaseuraansa Korikobriin.

Kaudeksi 2009–2010 Raiski siirtyi uuteen juuri perustettuun II-divisioonaseura BC Lapuaan jossa on istunut myös seuran johtokunnassa. Raiski on pelannut pitkään BC Lapuassa.

## Lähteet
* Toni Raiski Suomen Koripalloliitto
* http://www.kauhajokifutis.net/index.php?uutiset=otsikko&uutis_id=487 

### Viitteet
Annette Schavan

**Annette Schavan** (s. 10. kesäkuuta 1955, Jüchen, Nordrhein-Westfalen, Saksan liittotasavalta) on saksalainen konservatiivipoliitikko (CDU). 22. marraskuuta 2005 hänet nimitettiin Saksan opetus- ja tutkimusministeriksi Merkelin ensimmäiseen hallitukseen. Hän jatkoi tehtävässä myös Merkelin toisessa hallituksessa. Plagiointisyytösten vuoksi hän erosi virasta 9. helmikuuta 2013.

Vuosina 1995−2005 Schaven toimi Baden-Württembergin osavaltion kulttuuriministerinä. Vuonna 2004 häntä pidettiin mahdollisena CDU:n presidenttiehdokkaana, mutta ehdokkaaksi asetettiin lopulta myös valituksi tullut Horst Köhler. Seuraavana vuonna Schavan tavoitteli Baden-Württembergin ministeripresidentin paikkaa Erwin Toifelin luopuessa tehtävästä, mutta jatkajaksi valittiin Günther Oettinger.

Schavan joutui vuonna 2012 plagiointisyytösten kohteeksi väitöskirjaan liittyvien epäselvyyksien vuoksi. Düsseldorfin yliopiston selvityksissä syytökset osoittautuivat todenmukaisiksi, ja yliopisto päätti 5. helmikuuta 2013 peruuttaa Schavanin tohtorintutkinnon. Tutkinto on ollut ns. "Promotion" johon ei ole vaadittu aiempia korkeakouluopintoja. Näin ollen Schavanilla ei ole tohtorintutkinnon peruuttamisen jälkeen minkäänlaista akateemista loppututkintoa. 

## Aiheesta muualla
* Der Spegel, 15.10.2012, Merkel's Embattled Education Minister: Evidence of Plagiarism Hardens against Schavan

## Lähteet
Venlo

**Venlo** on kunta ja kaupunki Limburgin provinssissa, Alankomaissa. Kunnan pinta-ala on 128,99 km&sup2; (josta vettä on 4,03 km&sup2;) ja vuonna 2016 asukkaita kunnassa on 100&nbsp;000.

Kaupungin jalkapallojoukkue on VVV-Venlo. Se putosi maan pääsarjasta Eredivisiestä  vuonna 2013.

## Lähteet

## Aiheesta muualla

* Virallinen web-sivusto
* Venlo in Site, Surffaa Venlon katujen läpi. Sivusto on englanninkielinen, mutta voit valita mm. ruotsin ja saksan kielen.
Verettömät

**Verettömät** (myös nimellä **Sinistä verta**) on vuonna 1913 valmistunut suomalainen mykkäelokuva, jonka on ohjannut Kaarle Halme. Elokuva kuvattiin kesällä 1913 ja sen ensi-ilta oli 29. syyskuuta 1913 Lyyra-teatterissa Helsingissä. 

Elokuvan kuvamateriaali on tuhoutunut, mutta siitä on säilynyt käsiohjelma, josta käy ilmi elokuvan juoni ja roolijako.

## Juoni
Elokuva on traaginen melodraama, jossa Oskar Krabben näyttelemä paroni ja tehtaan omistaja eivät voi hyväksyä tyttärensä Margaretan suhdetta alempisäätyiseen agronomi Mauno Harjupäähän. Loppukohtauksessa paroni koettaa ampua Maunon, mutta haavoittaakin tytärtään. Paroni luulee tyttärensä menehtyneen ja kuolee saamaansa halvauskohtaukseen. 

## Näyttelijät

## Lähteet
*

### Viitteet
Kosto on suloista

**Kosto on suloista** oli vuonna 1913 valmistunut suomalainen mykkäelokuva jonka ohjasi Hjalmar V. Pohjanheimo. Elokuva kuvattiin Viipurissa kesällä 1913 ja sen ensi-ilta oli 23. marraskuuta 1913 Lyyra-teatterissa Helsingissä. Elokuva oli tyypiltään lyhyt farssi.

Komediaelokuvassa Viipurin Matti tulee tapaamaan morsiantaan Katria ja antaa rosvoja pelkäävälle morsiamelleen revolverin. Katri on hyvin hermoheikko, ja revolveri aiheuttaakin ikävyyksiä yhdelle jos toisellekin. Elokuvan kuvamateriaali on tuhoutunut. 

## Näyttelijät
* Viipurin-Matti - Matti

## Lähteet
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998

### Viitteet
Nuori luotsi (vuoden 1913 elokuva)

**Nuori luotsi** on vuonna 1913 valmistunut suomalainen mykkäelokuva. Elokuvan ohjasi Kaarle Halme, ja se perustui Yrjö Weijolan samannimiseen näytelmään. Elokuva kuvattiin kesällä 1913, ja sen ensi-ilta oli 29. syyskuuta 1913 Viipurissa ja 3. marraskuuta 1913 Helsingissä. Erkki Karu ohjasi vuonna 1928 samasta aiheesta uuden version.

Elokuva on tuhoutunut, mutta siitä ja kuvauksista on säilynyt muutamia valokuvia. Myös käsiohjelma, josta selviää elokuvan roolijako ja juoni, on säilynyt.

## Näyttelijät

## Muut tekijät
* Asser Pohjanheimo – kuvaus
* Birger Pohjanheimo – kuvaus ja leikkaus

## Lähteet
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998

### Viitteet
Quiche

**Quiche** voi tarkoittaa seuraavia:
* quiche, ranskalaistyyppinen piirakka
* Quiché, departementti Guatemalassa
* K'iche eli Quiché, guatemalalainen mayavaltakunta
* Quichén kieli eli k'iche, k'iche-kansan puhuma kieli
* Quiche, hahmo mangasarjassa *Tokyo Mew Mew*
Kesä (elokuva)

**Kesä** on vuonna 1913 kuvattu suomalainen Kaarle Halmeen ohjaama mykkäelokuva. Elokuvan käsikirjoitti Eino Leino "Vanteenheittäjät*"*-runonsa pohjalta. Runo oli ilmestynyt 1912 *Tähtitarha*-kokoelmassa. Elokuva kuvattiin kesällä 1913, mutta tuntemattomasta syystä sen esittäminen viivästyi ja se sai ensi-iltansa vasta 18. tammikuuta 1915Lyyra-teatterissa Helsingissä. 

## Elokuvan juoni
Maalaispappilassa kesäänsä viettänyt helsinkiläisnuorukainen Aarne Holm (Konrad Tallroth) alkaa liehitellä ja kosia isäntäperheen nuorta tytärtä Sylviä (Mandi Terho). Holm palaa Helsinkiin saatuaan kirjeen entiseltä ihastukseltaan Dagmarilta (Hilma Rantanen). Helsingissä nuorukaiset Arvi Ahti (John Precht) ja Bernard (Theodor Weissman) tavoittelevat myös Dagmaria, jonka leikittely nuorukaisten tunteilla johtaa lopulta veritöihin.

Kaarle Halmeen tyttären Tyyne Jaurin mukaan rahapulassa ollut Eino Leino teki elokuvan käsikirjoituksen yhden yön aikana ja sai 400 markkaa palkkiona. Leino ei ollut kiinnostunut elokuvista ja vieraili Kesä-elokuvan kuvauksissa vain kerran. Elokuvaa kuvattiin Uudenmaankatu 8-12:n pihalla ja John Prechtin vanhempien Axel ja Sigrid Prechtin huvilalla Oulunkylässä. Elokuvan kuva-aineisto ei ole säilynyt.

## Näyttelijät

## Muut tekijät
* Asser Pohjanheimo - kuvaus
* Birger Pohjanheimo - kuvaus
* Hilarius Pohjanheimo - kuvaus		

## Lähteet
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998

## Viitteet
Pieksämäki Volley

**Pieksämäki Volley** on lentopalloseura, jonka joukkue pelasi naisten Mestaruusliigassa toistaiseksi viimeisen kautensa pelikaudella 2016–2017. Seuran taustayhdistys on Pieksämäen Pyrintö ry. Joukkue voitti Reino Kososen valmennuksessa Suomen-mestaruuden kaudella 2003–2004, ja oli pronssimitaleilla kaudella 2004–2005.

## Lähteet
Guramit

**Guramit** (Osphronemidae) tai **rihmakalat** on labyrinttikaloihin kuuluva kalaheimo. Ne ovat saaneet nimensä tuntoherkistä rihmoista, joilla ne tunnustelevat ympäristöä ja lajitovereitaan. Näitä makean veden kaloja esiintyy Intiasta ja Pakistanista Malaijien saaristoon ja Korean niemimaalle ulottuvalla alueella. Joitakin värikkäitä lajeja pidetään akvaarioissa. Rihmakalat rakentavat kelluvan pesän veden pinnan tuntumaan vesikasveista ja vaahtokuplista. Kutu tapahtuu pesän alla ja vettä kevyemmät mätimunat nousevat pintaan vaahtopesän suojaan.

Heimoon kuuluu 133 lajia, jotka jaetaan 14 sukuun.

## Alaheimot
Heimo jakautuu neljäksi alaheimoiksi:
* Belontiinae
* Aitorihmakalat (Luciocephalinae)
* Paratiisikalat (Macropodusinae)
* Osphroneminae

## Lähteet

## Aiheesta muualla
*
*The Aquarium Wiki
Vieraalla maaperällä

**Vieraalla maaperällä** (esitettiin myös nimellä **Vieraalla maalla** tai **Vieraalla pohjalla**) on vuonna 1914 kuvattu suomalainen mykkäelokuva, jonka on ohjannut Kaarle Halme ja käsikirjoittanut Yrjö Weijola. Elokuva sai ensi-iltansa 5. lokakuuta 1914 Lyyra-teatterissa Helsingissä. 

Elokuva kertoo torpan tyttärestä, joka lähtee veljensä vaimon ilkeyden vuoksi Helsinkiin. Hän saa työpaikan tehtaassa, jossa tulee nuoren insinöörin viettelemäksi, mikä saa tytön isän puuttumaan tilanteeseen. Elokuva on tuhoutunut.

## Näyttelijät
* Tyyne Halme – torpparin tytär
* rouva Enroth – veljen vaimo
* Kaarle Halme – torppari

## Lähteet
Ashley Massaro

**Ashley Marie Massaro** (26. toukokuuta 1979 – 16. toukokuuta 2019) oli yhdysvaltalainen malli ja showpainija. Massaro osallistui Diva Search 2005 -kilpailuun ja voitti sen yleisöäänestyksessä. Hän teki paluun WWE:hen vuonna 2008, mutta joutui lopettamaan samana vuonna sairaan lapsensa takia. Massaro on poseerannut muun muassa *[[Playboy]]*-lehden kannessa.

## Lähteet